stanford-oval/wikipedia huggingface dataset:
The Walking Dead: Road to Survival
Hahmot

Peliin on luotu paljon uusia hahmoja, ja niiden lisäksi pelissä esiintyy jo entuudestaan tuttuja hahmoja sarjakuvista, pelistä sekä romaaneista.
Hahmot voidaan jakaa eri luokkiin tähdillä (engl. Rarity).
Common: Pelin yleisimpiä hahmoja, ovat tähdityksiltään 1*. Helpoiten saatavilla.
Uncommon: Pelin yleisimpiä toiseksi hahmoja, ovat tähdityksiltään 2*. Myös helpoiten saatavilla.
Rare: Tähdityksiltään 3*, myös hyvin yleisiä. Helpoiten löytyviä "viljellessä" tai voittoina.
Ultra Rare: Tähdityksiltään 4*, ja jokseenkin yleisiä.
Epic: Tähdityksiltään 5*, ja erittäin harvinaisia.
Legendary: Tähditykseltään 6*.
Hahmot voidaan jakaa eri luokkiin taipumuksillaan (engl. Traits).
Tough: Kestävät hahmot käyttävät raskaita tuliaseita. Ne ovat tehokkaita tuhoamaan punaisia, mutta heikkoja keltaisia vastaan. Kestävien hahmojen värikoodi on sininen.
Alert: Valppaat hahmot käyttävät kevyitä tuliaseita. Ne ovat tehokkaita tuhoamaan vihreitä, mutta heikkoja sinisiä vastaan. Valppaiden hahmojen värikoodi on punainen.
Fast: Nopeat hahmot käyttävät kevyitä lyömäaseita. Ne ovat tehokkaita tuhoamaan sinisiä, mutta heikkoja vihreitä vastaan. Nopeiden hahmojen värikoodi on keltainen.
Strong: Voimakkaat hahmot käyttävät raskaita lyömäaseita. Ne ovat tehokkaita tuhoamaan keltaisia, mutta heikkoja punaisia vastaan. Voimakkaiden hahmojen värikoodi on vihreä.
Trainers: Kouluttajat antavat muille, normaaleille hahmoille enemmän kokemuspisteitä. Niitä ei voi kehittää.
Jokaisella hahmolla on myös oma persoona. Niiden kehittämiseen on suositeltavaa käyttää saman persoonan omistavaa hahmoja parhaan lopputuloksen saamiseksi.
Peacekeeper: Rauhanturvaaja. Useimmat heistä ovat parantajia.
Soldier: Sotilas.
Leader: Johtaja. Ei tule sekoittaa johtajataitoon.
Rebel: Kapinallinen.
Citizen: Kansalainen.
Jokaisella hahmolla on jokin erityistaito kuten vihollisen tainnutus, omien parantaminen tai suojien nostaminen.
Suurella osalla hahmoista on jokin johtajataito. Asettaessaan tämän taidon omaavan hahmon tiimin johtajaksi koko tiimi voi saada esimerkiksi paremmat suojaukset ja kestävyydet.
Pienellä osalla hahmoista on jokin spesialistin taito. Osa taidoista kytkeytyy päälle itsestään, kun taas osaa voi itse hallita. Näitä ovat esimerkiksi kuolleiden tiimiläisten henkiinherättäminen ja tappavasta osumasta henkiinjääminen.
Aiheesta muualla

The Walking Dead: Road to Survival MobyGamesissa (englanniksi)
The Wake

| The Wake Voivod |
| --- | --- | --- |

Studioalbumin tiedot
 Julkaistu: 21. syyskuuta 2018
 Formaatti: CD, LP
 Tyylilaji: thrash metal progressiivinen metalli
 Kesto: 56.01
 Levy-yhtiö: Century Media
Voivodin muut julkaisut
| Post Society (EP) 2016 | The Wake 2018 | Synchro Anarchy 2022 |
Singlet albumilta The Wake
 ”Obsolete Beings” Julkaistu: 20. heinäkuuta 2018  ”Always Moving” Julkaistu: 31. elokuuta 2018  ”Iconspiracy” Julkaistu: 14. syyskuuta 2018
The Wake on Voivodin neljästoista studioalbumi, joka julkaistiin 21. syyskuuta 2018. Albumi on Voivodin ensimmäinen studioalbumi Dominique "Rocky" Larochen kanssa, joka korvasi Jean-Yves "Blacky" Thériaultin vuonna 2014. Albumin kansitaiteen on yhtyeen aiempien albumien tapaan tehnyt rumpali Michel "Away" Langevin.
Taustaa

Haastattelussaan Metal Hammerille yhtyeen rumpali Michel "Away" Langevin kuvaili albumin musiikillista tyyliä seuraavasti:
»Musiikki on kuin futuristinen progressiivinen thrash metal -retki, jossa on monia väänteitä ja käänteitä. Levyn tarinaan liittyy Voivodille yleisiä aiheita: katastrofeja, kaaosta, ristiriitoja, omituisia juonia ja vaihtoehtoinen tietoisuus.»
Haastattelussaan Infernolle hän kehui yhtyeen uudempien jäsenten Rockyn ja Chewyn tuomia muutoksia yhtyeen soundiin:
»Minun ja Snaken on hankala päästä irti vanhoista toimintamalleistamme, mutta Rockylla ja Chewyllä on luontaisesti tuore, futuristinen soundi. Se tuo bändiin fuusioaspektia ja saa meidät vanhat jäsenetkin ajattelemaan asioita eri tavoin. Nyt kun palasimme progemoodiin, mahdollisuudet ovat rajattomat. Sama pätee studioteknologiaan, se todellakin tarjoaa mahdollisuuden tehdä villejä juttuja yksityiskohtien ja ambienssin kanssa. Kaikesta huolimatta olemme kyenneet pitämään Voivodin hengen ehjänä.»
Langevin myös kertoi The Wakelle tekemästään kansitaiteesta ja kuinka se vertautuu Voivodin aiempiin albumeihin:
»Kansi kuvaa sitä, kuinka me neljä Voivod-hahmoa pidämme muistotilaisuutta kuolleelle planeetalle. Tuon väläyksenomaisen vision koin keskustellessani lyriikoista Snaken kanssa. Yleensäkin kansikuvan tekemisessä on vaikeinta visualisoida se hetkellinen mielikuva. Pyrin ilmentämään albumin intensiteettiä, mutta kun tavallaan epäonnistuin Target Earthin kanssa, muutin tekniikkaa saavuttaakseni vanhojen kansien rouhean ilmaisuvoiman. Voivodin kaoottinen puoli ilmenee mielestäni hyvin tuossa kuvassa.»
Vastaanotto

| Vastaanotto> Arvostelupisteet.Julkaisu | Vastaanotto> Arvostelupisteet.Pisteet |
| --- | --- |
AllMusic: 
Soundi: 
Kaaoszine: 9-/10
The Wake sai hyvän vastaanoton. AllMusicin Thom Jurek antoi albumille neljä tähteä viidestä, ja piti sitä yhtyeen paluuna mielikuvituksellisen ja luovan extreme metal -musiikin terän kärkeen. Soundin Kimmo K. Koskinen antoi albumille niin ikään neljä tähteä. Hän sanoi levyn sisältävän runsaasti elementtejä, jotka nostavat jalustalle kappaleiden vinksahtanutta olemusta, ja että albumi peilaa yhtyeen menneisyyden suosituinta vaihetta. KaaosZinen Jimmy Timonen antoi arvosanaksi 9- ja sanoi albumin kasvattavan "Voivodin jo valmiiksi vaikuttavaa kokoelmaa yhdellä, ollen jälleen huipputeos." Hänen mielestään albumin kappeleet "kantavat toisiaan läpi niin kokonaisuutena kuin yksilöinä, tuoden esille Voivodin parhaimpia puolia kappaleiden rakenteiden ja biisien kirjoittamisen suhteen."
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Obsolete Beings | 5.34 |  |  |  |  |  |  |  |
| 2. | The End of Dormancy | 7.42 |  |  |  |  |  |  |  |
| 3. | Orb Confusion | 6.00 |  |  |  |  |  |  |  |
| 4. | Iconspiracy | 5.15 |  |  |  |  |  |  |  |
| 5. | Spherical Perspective | 7.41 |  |  |  |  |  |  |  |
| 6. | Event Horizon | 6.10 |  |  |  |  |  |  |  |
| 7. | Always Moving | 5.11 |  |  |  |  |  |  |  |
| 8. | Sonic Mycelium | 12.24 |  |  |  |  |  |  |  |
|  |  | 56.01 |  |  |  |  |  |  |  |
Kokoonpano

Michel "Away" Langevin – rummut
Denis "Snake" Bélanger – laulu
Dan "Chewy" Mongrain – kitara
Dominique "Rocky" Laroche – basso
Aiheesta muualla

The Wake Discogsissa. (englanniksi)
Albumi The Wake Encyclopaedia Metallum -sivustolla (englanniksi)
Thomas Pacchalenius

Thomas (Tomas, Tuomas) Pacchalenius (12. huhtikuuta 1703 Vanaja – 26. tammikuuta 1784 Lohja) oli suomalainen pappi, jota epäiltiin valtiopetoksesta.
Pacchaleniuksen vanhemmat olivat kappalainen Axel Pacchalenius ja Helena Florinus ja puoliso vuodesta 1736 Regina Roos (k. 1787). Hänet vihittiin papiksi 1734, Vanajan kappalainen hänestä tuli 1738 ja kirkkoherra 1740. Hän oli laajassa kirjeenvaihdossa Venäjällä asuviin tuttaviinsa ja sukulaisiinsa ja vuonna 1741 syttyneen Hattujen sodan aikana läheisissä tekemisissä venäläisten kanssa, mukaan lukien vallatun Hämeenlinnan komentaja. Vuonna 1748 Pacchalenius vangittiin epäiltynä valtiopetoksesta eli vehkeilystä Suomen irrottamiseksi Ruotsista ja liittämisestä Venäjän alaiseksi tasavallaksi. Hän oli vangittuna kaksi ja puoli vuotta, mutta Turun hovioikeus vapautti hänet perusteellisten tutkimusten jälkeen. Vuosien 1755–1756 valtiopäivät myönsi hänelle 3000 hopeataalaria hyvitystä vankeudesta. Hän sai myös rovastin arvon ja hänestä tuli Lohjan kuninkaallisen pitäjän kirkkoherra 1762.
Aiheesta muualla

Juvelius, Einar Wilhelm 1930. Tuomas Pacchaleniuksen valtiopetosjuttu. Turku: Turun yliopiston julkaisuja, Sarja B Humaniora, osa 14. Uuden Auran Osakeyhtiön Kirjapaino. 317 s.
Pohjolan-Pirhonen, Helge: Kansakunnan historia 1: heräävä kansakunta. Porvoo-Helsinki: WSOY, 1967.
Timo Relander

| Timo Relander> Henkilötiedot |
| --- | --- |
Syntynyt: 4. elokuuta 1941 Luopioinen, Suomi
Kuollut: 9. kesäkuuta 2016 (74 vuotta) Helsinki, Suomi
Kansalaisuus:  suomalainen
Ammatti:  virkamies, pääjohtaja
Timo Eero Oskar Relander (4. elokuuta 1941 Luopioinen – 9. kesäkuuta 2016 Helsinki) oli suomalainen Tilastokeskuksen pääjohtaja ja talouspoliitikan vaikuttaja.
Henkilöhistoria ja ammattiura

Relanderin vanhemmat olivat toimistopäällikkö  Eino Oskar Relander ja Aune Kyllikki Rouske. Relander oli naimisissa vuodesta 1968 filosofian kandidaatti Helmi Elina Hannele Hämäläisen kanssa. Heillä oli kaksi lasta. Relander valmistui ylioppilaaksi Helsingin Suomalaisesta Yhteiskoulusta vuonna 1960, Helsingin yliopistosta valtiotieteen kandidaatiksi vuonna 1965 ja lisensiaatiksi 1969. Hänestä tuli Helsingin yliopiston valtiotieteellisen tiedekunnan kunniatohtori vuonna 2006.
Relander toimi valtiovarainministeriön kansantalousosastolla tutkijana 1965–1970, apulaisosastopäällikkönä 1970–1975 ja osastopäällikkönä 1975–1980. Tämän jälkeen hän toimi Teollisuuden Keskusliiton (TKL) varatoimitusjohtajana 1980–1983 ja toimitusjohtajana 1983–1992. Viimeksi Relander oli valtioneuvoston kanslian valtiosihteeri 1992–1995 ja Tilastokeskuksen pääjohtaja vuodesta 1992, mistä tehtävästä hän jäi eläkkeelle 2001. Tilastokeskuksen pääjohtajana häntä seurasi Heli Jeskanen-Sundström.
Teoksia

Oppilaitoskoulutuspääoma Suomen tehdasteollisuudessa vuosina 1950 ja 1960 - The institutional-educational capital in Finnish manufacturing industries in 1950 and 1960. Taloudellinen tutkimuskeskus. Sarja A 8. Helsinki 1969
Hyvinvoinnin tasoittaminen : Kehitysaluepolitiikan tahto ja taito ; kirj. Nils Meinander, Uusien kehitysaluelakien etuisuudet yrityksille ; kirj. Timo Relander. Helsingin Osakepankin julkaisuja. Helsinki 1970
Yhteiskuntatieteellinen tutkimus Suomessa vuonna 1969 ja 1970-luvulla. Sitra:n julkaisusarja. Sarja B 3. Suomen itsenäisyyden juhlavuoden 1967 rahasto, Helsinki 1970
Luettelo 1.1.1970 käynnissä olevista yhteiskuntatieteellisistä tutkimuksista Suomessa. Sitra:n julkaisusarja. Sarja A 32. Suomen itsenäisyyden juhlavuoden 1967 rahasto, Helsinki 1970
Selvitysmiehen raportti kuntataloudesta. Painatuskeskus, Helsinki 1993
Unkarin Grand Prix 2008

|  Unkarin Grand Prix 2008  |
| --- | --- |
 11. osakilpailu 18 osakilpailusta kaudella 2008. 

Päivämäärä:  3. elokuuta 2008
Sijainti:  Hungaroring, Budapest, Unkari
Ratatyyppi:  Moottorirata
Radan pituus:  4,381 km
Kilpailun pituus:  70 kierrosta, 306,663 km
Sää:   Aurinkoinen
Paalupaikka
Kuljettaja:   Lewis Hamilton   (McLaren)
Paaluaika:  1.20,899
Palkintokoroke
Voittaja:   Heikki Kovalainen   (McLaren)
Toinen:   Timo Glock   (Toyota)
Kolmas:   Kimi Räikkönen   (Ferrari)
Nopein kierros
Kuljettaja:   Kimi Räikkönen   (Ferrari)
Kierrosaika:  1.21,195 (kierroksella 62)
Unkarin Grand Prix 2008 (virallisesti Formula 1 ING Magyar Nagydíj 2008) oli Formula 1 -kauden 2008 11. osakilpailu, joka ajettiin 3. elokuuta Hungaroringin moottoriradalla Unkarissa. Kilpailun voitti McLarenin Heikki Kovalainen, jolle voitto oli F1-uran ainoa. Kovalainen oli F1-historian sadas GP-voittaja. Toiseksi sijoittui Toyotan Timo Glock ja kolmanneksi Ferrarin Kimi Räikkönen. Kyseessä oli kautta aikain kolmas kerta, kun palkintopallilla nähtiin kaksi suomalaista kuljettajaa. Seuraavan kerran tämä tapahtui Venäjän GP:ssä kaudella 2017.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 1. elokuuta | 10:00–11:30 | 11:00–12:30 | 1. vapaat harjoitukset |  Aurinkoinen | 25–27 °C | 29–32 °C | 50–55 % |
| 1. elokuuta | 14:00–15:30 | 15:00–16:30 | 2. vapaat harjoitukset |  Aurinkoinen | 28 °C | 31–37 °C | 48 % |
| 2. elokuuta | 11:00–12:00 | 12:00–13:00 | 3. vapaat harjoitukset |  Aurinkoinen | 28 °C | 34–38 °C | 53 % |
| 2. elokuuta | 14:00–15:00 | 15:00–16:00 | Aika-ajot |  Aurinkoinen | 30–31 °C | 38–43 °C | 39–42 % |
| 3. elokuuta | 14:00–16:00 | 15:00–17:00 | Kilpailu |  Aurinkoinen | 29–30 °C | 38–40 °C | 43–45 % |
Lähde:
Raportti

Lähdössä Felipe Massa nousi Lewis Hamiltonin ja Heikki Kovalaisen ohi ykköseksi. Kimi Räikkönen joutui luovuttamaan kuudennen sijansa Fernando Alonsolle ensimmäisen käännöksen jälkeen. Timo Glock nousi Robert Kubican ohi neljänneksi.
Massa ja Hamilton ajoivat peräkkäin ensimmäiset neljä kierrosta ja kasvattivat matkaa muihin. Kovalainen jäi yli kahden sekunnin päähän ja Räikkönen yli 10 sekunnin päähän kärjestä. Kymmenennen kierroksen jälkeen Massa oli saanut ajettua 2,2 sekunnin eron Hamiltoniin. Massa saapui ensimmäisenä varikolle kierroksella 17, jolloin myös Robert Kubica ja Mark Webber kävivät varikolla. Hamilton teki varikkopysähdyksensä kierroksella 18, Glock ja Kovalainen kierroksella 19. Glockin varikkopysähdys kesti polttoainepumpun ongelmien vuoksi yli 10 sekuntia, mikä helpotti hänen edellään ajaneen Kovalaisen tilannetta. Räikkönen ja Alonso kävivät varikolla kierroksella 21. Varikkokäynnin jälkeen Räikkönen oli ohittaa Alonson, siinä kuitenkaan onnistumatta.
Kierroksella 23 Sebastian Vettel joutui keskeyttämään ja ajoi autonsa varikolle. Nelson Piquet Jr. tuli renkaiden vaihtoon kierroksella 25 ja David Coulthard kierroksella 30. Kärjessä Massa vaikutti kontrolloivan kisaa pitäen Hamiltonin turvallisen 3-4 sekunnin päässä, kun lähestyttiin kilpailun puoliväliä. Kilpailun puolivälissä kuuden kärjessä olivat Massa, Hamilton, Kovalainen, Glock, Alonso ja Räikkönen. Kovalainen oli kierroksella 39 jäänyt n. 20 sekuntia kärjestä, mutta yli neljä sekuntia Glockia edellä.
Kierroksella 41 Hamiltonin vasen eturengas tyhjeni, ja hän joutui ajamaan varovasti puolen kierroksen ajan varikolle. Hamilton pystyi kuitenkin tekemään samalla viimeisen varikkopysähdyksensä ottamalla hieman enemmän polttoainetta. Massa teki toisen varikkopysähdyksensä kierroksella 44 ja palasi radalle toiselle sijalle Kovalaisen taakse. Glock tuli varikolle kierroksella 48 ja Kovalainen kierroksella 49. Kierroksella 50 Räikkösen auton perän pito petti kaarteessa, minkä vuoksi hän menetti pari sekuntia aikaa. Räikkönen kävi varikolla kierroksella 52 ja palasi radalle Alonson eteen. Tässä vaiheessa järjestys oli Massa, Kovalainen, Glock, Räikkönen, Alonso ja Hamilton niiden osalta, jotka olivat tehneet jo molemmat pysähdykset.
12 kierrosta ennen loppua Räikkönen oli Glockia hieman yli 6 sekuntia jäljessä, mutta ajoi samalla kilpailun nopeimpia kierroksia. Räikkönen saavutti Glockin nopeasti ja oli viisi kierrosta ennen loppua jo lähes hänen takasiivessään kiinni. Adrian Sutil joutui keskeyttämään kierroksella 58, mutta sai ajettua autonsa varikolle. Kolme kierrosta ennen loppua Massan auto hajosi ja hän joutui keskeyttämään pääsuoralle, jolloin Kovalainen nousi kärkeen ja Räikkönen kolmanneksi. Räikkönen luovutti tässä vaiheessa taistelun toisena ajanutta Glockia vastaan, sillä talli halusi välttää Massan kohtalon. Kovalainen saapui maaliin voittajana, Glock toisena, Räikkönen kolmantena. Loput pistesijat menivät Alonsolle, Hamiltonille, Piquet Jr.:lle, Jarno Trullille ja Kubicalle.
Tulokset > Aika-ajo

| Sija | Nro | Kuljettaja | Talli | Aika (1>  erä) | Aika (2>  erä) | Aika (3>  erä) | Lähtöruutu |
| --- | --- | --- | --- | --- | --- | --- | --- |
| 1. | 22 |  Lewis Hamilton | McLaren-Mercedes | 1.19,376 | 1.19,473 | 1.20,899 | 1 |
| 2. | 23 |  Heikki Kovalainen | McLaren-Mercedes | 1.19,945 | 1.19,480 | 1.21,140 | 2 |
| 3. | 2 |  Felipe Massa | Ferrari | 1.19,578 | 1.19,068 | 1.21,191 | 3 |
| 4. | 4 |  Robert Kubica | BMW Sauber | 1.20,053 | 1.19,776 | 1.21,281 | 4 |
| 5. | 12 |  Timo Glock | Toyota | 1.19,980 | 1.19,246 | 1.21,326 | 5 |
| 6. | 1 |  Kimi Räikkönen | Ferrari | 1.20,006 | 1.19,546 | 1.21,516 | 6 |
| 7 | 5 |  Fernando Alonso | Renault | 1.20,229 | 1.19,816 | 1.21,698 | 7 |
| 8 | 10 |  Mark Webber | Red Bull-Renault | 1.20,073 | 1.20,046 | 1.21,732 | 8 |
| 9 | 11 |  Jarno Trulli | Toyota | 1.19,942 | 1.19,486 | 1.21,767 | 9 |
| 10 | 6 |  Nelson Piquet Jr. | Renault | 1.20,583 | 1.20,131 | 1.22,371 | 10 |
| 11 | 15 |  Sebastian Vettel | Toro Rosso-Ferrari | 1.20,157 | 1.20,144 |  | 11 |
| 12 | 16 |  Jenson Button | Honda | 1.20,888 | 1.20,332 |  | 12 |
| 13 | 9 |  David Coulthard | Red Bull-Renault | 1.20,505 | 1.20,502 |  | 13 |
| 14 | 14 |  Sébastien Bourdais | Toro Rosso-Ferrari | 1.20,640 | 1.20,963 |  | 19 |
| 15 | 7 |  Nico Rosberg | Williams-Toyota | 1.20,748 | Ei aikaa |  | 14 |
| 16 | 3 |  Nick Heidfeld | BMW Sauber | 1.21,045 |  |  | 15 |
| 17 | 8 |  Kazuki Nakajima | Williams-Toyota | 1.21,085 |  |  | 16 |
| 18 | 17 |  Rubens Barrichello | Honda | 1.21,332 |  |  | 17 |
| 19 | 21 |  Giancarlo Fisichella | Force India-Ferrari | 1.21,670 |  |  | 18 |
| 20 | 20 |  Adrian Sutil | Force India-Ferrari | 1.22,113 |  |  | 20 |
Tulokset > Kilpailu

| Sija | Nro | Kuljettaja | Talli | Kierrokset | Aika/keskeytys | Aika-ajo | Pisteet |
| --- | --- | --- | --- | --- | --- | --- | --- |
| 1 | 23 |  Heikki Kovalainen | McLaren-Mercedes | 70 | 1:37.27,067 | 2 | 10 |
| 2 | 12 |  Timo Glock | Toyota | 70 | +11,061 | 5 | 8 |
| 3 | 1 |  Kimi Räikkönen | Ferrari | 70 | +16,856 | 6 | 6 |
| 4 | 5 |  Fernando Alonso | Renault | 70 | +21,614 | 7 | 5 |
| 5 | 22 |  Lewis Hamilton | McLaren-Mercedes | 70 | +23,048 | 1 | 4 |
| 6 | 6 |  Nelson Piquet Jr. | Renault | 70 | +32,298 | 10 | 3 |
| 7 | 11 |  Jarno Trulli | Toyota | 70 | +36,449 | 9 | 2 |
| 8 | 4 |  Robert Kubica | BMW Sauber | 70 | +48,321 | 4 | 1 |
| 9 | 10 |  Mark Webber | Red Bull-Renault | 70 | +58,834 | 8 |  |
| 10 | 3 |  Nick Heidfeld | BMW Sauber | 70 | +1.07,709 | 15 |  |
| 11 | 9 |  David Coulthard | Red Bull-Renault | 70 | +1.10,407 | 13 |  |
| 12 | 16 |  Jenson Button | Honda | 69 | +1 kierros | 12 |  |
| 13 | 8 |  Kazuki Nakajima | Williams-Toyota | 69 | +1 kierros | 16 |  |
| 14 | 7 |  Nico Rosberg | Williams-Toyota | 69 | +1 kierros | 14 |  |
| 15 | 21 |  Giancarlo Fisichella | Force India-Ferrari | 69 | +1 kierros | 18 |  |
| 16 | 17 |  Rubens Barrichello | Honda | 68 | +2 kierrosta | 17 |  |
| 17 | 2 |  Felipe Massa | Ferrari | 67 | Moottori | 3 |  |
| 18 | 14 |  Sébastien Bourdais | Toro Rosso-Ferrari | 67 | +3 kierrosta | 19 |  |
| Kesk. | 20 |  Adrian Sutil | Force India-Ferrari | 62 | Jarrut | 20 |  |
| Kesk. | 15 |  Sebastian Vettel | Toro Rosso-Ferrari | 22 | Ylikuumeneminen | 11 |  |
Tulokset > Johtokierrokset

| Nro | Kuljettaja | Talli | Kierrokset |
| --- | --- | --- | --- |
| 2 |  Felipe Massa | Ferrari | 1–18, 22–44, 49–67 |
| 22 |  Lewis Hamilton | McLaren-Mercedes | 19 |
| 23 |  Heikki Kovalainen | McLaren-Mercedes | 20–21, 45–48, 68–70 |
Muuta

Sébastien Bourdaisin sijoitusta pudotettiin viidellä hänen estettyään Nick Heidfeldia aika-ajossa.
McLarenin ensimmäinen eturivin valtaus sitten Japanin GP:n 2007.
Lewis Hamiltonin uran 10. paalupaikka.
Heikki Kovalaisen uran ainoa voitto
Timo Glockin uran ensimmäinen palkintosija.
Aiheesta muualla

Kuvia tai muita tiedostoja aiheesta Unkarin Grand Prix 2008 Wikimedia Commonsissa
Unkarin GP 2008 - F1-ruutu (Arkistoitu – Internet Archive)
Formula 1 -luokan Unkarin Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| 2020-luku | 2020 | 2021 | 2022 | 2023 | 2024 |  |  |  |  |  |
Radat: Hungaroring (1986–)
Osakilpailut Formula 1 -kaudella 2008
| 0 | 1 | 2 | 3 | 4 | 5 |
| --- | --- | --- | --- | --- | --- |
|  Australia |  Malesia |  Bahrain |  Espanja |  Turkki |  Monaco |
|  Kanada |  Ranska |  Britannia |  Saksa |  Unkari |  Eurooppa |
|  Belgia |  Italia |  Singapore |  Japani |  Kiina |  Brasilia |
Massan kilpailu päättyi keskeytykseen kolme kierrosta ennen maalia.
Thomas Thorild

| Thomas Thorild> Thomas Thorén |
| --- | --- |
 Thomas Thorild
Henkilötiedot
Syntynyt: 18. huhtikuuta 1759 Blåsopp, Svarteborgin pitäjä, Bohuslän, Ruotsi
Kuollut: 1. lokakuuta 1808 (49 vuotta) Greifswald
Kansalaisuus:  Ruotsi
Ammatti:  kirjailija
Kirjailija
Äidinkieli: ruotsi
Tuotannon kieli: ruotsi
Pääteokset:  En critik öfver critiker. Med utkast til en lagstiftning i snillets verld
Aiheesta muualla
Löydä lisää kirjailijoitaKirjallisuuden teemasivulta
Thomas Thorild, vuoteen 1785 Thorén, (18. huhtikuuta 1759 Blåsopp, Svarteborgin pitäjä, Bohuslän, Ruotsi – 1. lokakuuta 1808 Greifswald) oli ruotsalainen filosofi ja kirjailija.
Elämä ja ura > Karkotus ja kuolema

Monien tavoin hän luotti siihen, että Gustaf Adolf Reuterholm pelastaisi maan rauhallisella uudistuspolitiikallaan, ennen kaikkea painovapausasetuksella. Hän liitti kirjoituksen Ärligheten. Til h. k. Höghet regenten vuoden 1786 muistioihin, jotka nyt julkaistiin. Johtavat piirit pitivät kirjoitusta vaarallisena, ja se takavarikoitiin 22. joulukuuta 1792. Kirjoittaja pidätettiin, ja hän sai 14 päivän vesileipävankeustuomion. Korkeimmassa oikeudessa tuomio muuttui neljän vuoden maastakarkotukseksi, ja hänen kirjoituksensa Ärligheten määrättiin tuhottavaksi. Tuomio katkeroitti hänet, eikä lohtua tullut siitä, että häntä ulkomailla pidettiin poliittisena marttyyrinä. Hän sai matkarahat Kaarle-herttualta. Hän matkusti Hampuriin ja Lyypekkiin ja kävi kirjeenvaihtoa muun muassa ihailijansa, professori Carl Friedrich Cramerin, kanssa. Kirjeet todistavat hänen kasvavaa vastenmielisyyttään Ranskan vallankumousta kohtaan. Noina aikoina hän julkaisi myös hauskan kirjoituksen Om qvinnokönets naturliga höghet (suom. Naispuolen luonnollisesta ylevyydestä), jossa hän loisteliain sanakääntein puolustaa naisen oikeutta kehittää itseään ja saada kansalaisoikeudet.
Thorild muutti 1795 Greifswaldiin, josta hän sai kirjastonhoitajan paikan ja samalla professorin arvonimen ja oikeuden pitää luentoja. Samaan aikaan hän jatkoi kirjoittamista ja kävi kirjeenvaihtoa eri tahoille.
Thorild kuoli Greifswaldissa, jonne hänet on haudattu.
Suomennettu julkaisu

Naispuolen luonnollisesta ylevyydestä, Wickström 1886. 15 sivua
Aiheesta muualla

Kuvia tai muita tiedostoja aiheesta Thomas Thorild Wikimedia Commonsissa
The Boys

The Boys tai Boys voi viitata ainakin seuraaviin:
Yhtyeet

Boys (australialainen yhtye), 1980-luvun rock-yhtye
The Boys (suomalainen yhtye), suomalainen rock-yhtye
The Boys (yhdysvaltalainen yhtye), yhdysvaltalainen R&B-yhtye
The Boys (brittiläinen yhtye), brittiläinen punkrock-yhtye
The Boys, ruotsalaisen Treat-yhtyeen entinen nimi
Desmond Star tai The Boy, walesilainen laulaja
The Boys, brittiläinen yhtye, myöhemmin The Action
Albumit

The Boys, The Necksin albumi, soundtrack vuoden 1998 samannimiselle elokuvalle
The Boys, Girls' Generationin albumi
Kirjallisuus

The Boys (sarjakuva)
The Boys, Martin Gilbertin kirja
Televisio ja elokuvat

Boys (vuoden 1977 elokuva)
Boys (vuoden 1996 elokuva)
Boys (vuoden 2003 elokuva)
The Boys (vuoden 1962 elokuva)
The Boys (vuoden 1991 elokuva)
The Boys (vuoden 1998 elokuva)
The Boys: The Sherman Brothers' Story, dokumentti
The Boys (televisiosarja)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”The Boys”, voi hakea sivunnimihaulla, laajalla sivunnimihaulla tai tekstihaulla.
Thury-Harcourt

Linna Thury-Harcourtissa
Thury-Harcourt on kunta Calvadosin departementissa Basse-Normandien hallintoalueella Ranskassa. Kunnassa oli 1 825 asukasta vuoden 1999 väestönlaskennassa. Thury-Harcourtin pinta-ala on viisi neliökilometriä.